## Naputak za provedbu prava članova obitelji zatočenog ili nestalog pripadnika Hrvatskog vijeća obrane i provedbu prava iz članka 6. Ugovora između Republike Hrvatske i Bosne i Hercegovine o suradnji na području prava stradalnika rata u Bosni i Hercegovini koji su bili pripadnici Hrvatskog vijeća obrane i članova njihovih obitelji

### NN 128/2006 (27.11.2006.), Naputak za provedbu prava članova obitelji zatočenog ili nestalog pripadnika Hrvatskog vijeća obrane i provedbu prava iz članka 6. Ugovora između Republike Hrvatske i Bosne i Hercegovine o suradnji na području prava stradalnika rata u Bosni i Hercegovini koji su bili pripadnici Hrvatskog vijeća obrane i članova njihovih obitelji

# MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

**2821**

Temeljem članka 18. stavka 3. Zakona o sustavu državne uprave (»Narodne novine«
broj 75/93, 48/99, 15/00, 59/01, 199/03) i temeljem članka 3. stavaka 2. i 3.
Zakona o potvrđivanju Ugovora između Republike Hrvatske i Bosne i Hercegovine o
suradnji na području prava stradalnika rata u Bosni i Hercegovini koji su bili
pripadnici Hrvatskog vijeća obrane i članova njihovih obitelji (»Narodne novine
– Međunarodni ugovori« broj 2/06), potpredsjednica Vlade Repub­like Hrvatske i
ministrica obitelji, branitelja i međugeneracijske solidarnosti, donosi

## NAPUTAK

### ZA PROVEDBU PRAVA ČLANOVA OBITELJI ZATOČENOG ILI NESTALOG PRIPADNIKA HRVATSKOG VIJEĆA OBRANE I PROVEDBU PRAVA IZ ČLANKA 6. UGOVORA IZMEĐU REPUBLIKE HRVATSKE I BOSNE I HERCEGOVINE O SURADNJI NA PODRUČJU PRAVA STRADALNIKA RATA U BOSNI I HERCEGOVINI KOJI SU BILI PRIPADNICI HRVATSKOG VIJEĆA OBRANE I ČLANOVA NJIHOVIH OBITELJI

I.

Ovim se Naputkom određuje način rada nadležnog tijela Hrvatskog zavoda za
mirovinsko osiguranje u svezi ostvarivanja prava obitelji zatočenog ili nestalog
pripadnika Hrvatskog vijeća obrane, kao i u postupku ostvarivanja prava osoba iz
članka 6. Ugovora između Republike Hrvatske i Bosne i Hercegovine o suradnji na
području prava stradalnika rata u Bosni i Hercegovini koji su bili pripadnici
Hrvatskog vijeća obrane i članova njihovih obitelji (u daljem tekstu: Ugovor).

II.

U postupku priznavanja prava na razliku invalidske odnosno obiteljske mirovine
sukladno odredbama Ugovora, za pripadnike gardijskih brigada Hrvatskog vijeća
obrane i za pripadnike specijalne policije Hrvatskog vijeća obrane, primjenjuju
se propisi koji vrijede za pripadnike gardijskih brigada Hrvatske vojske i
propisi koji vrijede za pripadnike specijalne policije Ministarstva unutarnjih
poslova Republike Hrvatske u postupku priznavanja prava na invalidsku odnosno
obiteljsku mirovinu sukladno propisima Republike Hrvatske, ukoliko nije
drugačije određeno ovim Naputkom.
Status ratnog vojnog invalida pripadnika Hrvatskog vijeća obrane jednak je
statusu hrvatskog ratnog vojnog invalida iz Domovinskog rata u postupku
priznavanja prava na razliku invalidske odnosno obiteljske mirovine sukladno
odredbama Ugovora.

III.

U postupku priznavanja prava na razliku invalidske odnosno obiteljske mirovine
sukladno odredbama Ugovora za pripadnike domobranskih pukovnija Hrvatskog vijeća
obrane, pripadnike gardijskih brigada Hrvatskog vijeća obrane, za pripadnike
vojne policije Hrvatskog vijeća obrane i pripadnike specijalne policije
Hrvatskog vijeća obrane primjenjuju se propisi o činovima odnosno ustrojbenim
mjestima koji vrijede za pripadnike Hrvatske vojske.

IV.

U postupku priznavanja prava na razliku invalidske odnosno obiteljske mirovine
sukladno odredbama Ugovora za pripadnike policije Hrvatskog vijeća obrane
primjenjuju se propisi o činovima, odnosno policijskim zvanjima koji vrijede za
pripadnike Hrvatske policije u postupku priznavanja prava na invalidsku odnosno
obiteljsku mirovinu sukladno propisima Republike Hrvatske.

V.

U postupku priznavanja prava na razliku invalidske odnosno obiteljske mirovine
sukladno odredbama Ugovora za pripadnike postrojbi Hrvatskog vijeća obrane iz
točki III. i IV. ovoga Naputka mjerodavan je čin, ustrojbeno mjesto odnosno
policijsko zvanje koje je bilo dodijeljeno u trenutku ranjavanja, pogibije,
nestanka odnosno zatočenja u neprijateljskom logoru.

VI.

Ovaj Naputak stupa na snagu danom objave u »Narodnim novinama«.

Klasa: 011-01/06-0001/116
Urbroj: 519-04/3-06-2
Zagreb, 15. studenoga 2006.

Potpredsjednica Vlade
Republike Hrvatske,
ministrica obitelji, branitelja
i
međugeneracijske solidarnosti
**Jadranka Kosor, dipl. iur**., v. r.

Naputak, NN 128/2006-2821